Barney & Friends
Barney & Friends je američka televizijska serija za djecu predškolskog uzrasta koja se originalno prikazivala na programu javne mreže PBS od 1992. do 2009. godine. Njen naslovni protagonist je ružičasti antropomorfni tyrannosaurus rex pod imenu Barney, a radnja svake epizode prikazuje kako on djeci, kroz muziku i ples, daje važne životne poduke. Tvorac serije je Sheryl Leach, koja je Barneya, inspiriranog interesom vlastitog djeteta za dinosaure, ispočetka učinila protagonistom serije video-filmova pod naslovom Barney and the Backyard Gang koje je neposredno prodavala na tržištu. Barney & Friends se iskazala kao izuzetno popularna serija, koja se na programu održala nepunu deceniju i pol, te je od nje nastala uspješna medijska franšiza koja je uključivala i nekoliko cjelovečernjih filmova. U samoj seriji je nastupio ogroman broj dječjih glumaca, od kojih su danas najpoznatiji Demi Lovato i Selena Gomez. Barney & Friends je, također, postao i predmetom kritika, prije svega kod dijela pedagoga koji su njegov sadržaj smatrali "saharinskim" i nespojivim sa stvarnim životom, a među starijom djecom i odraslima je bio predmetom poruge ili otvorenog neprijateljstva koje se, sa vremenom, prelilo i u popularnu kulturu.

Vidi još
 Anti-Barney humor
 Barney's Hide and Seek, Sega Genesis/Mega Drive video game
 A Day in the Park with Barney, a show and playground at Universal Studios Florida

Izvori

Vanjske veze
 
 Barney & Friends  on HIT Entertainment
 Barney & Friends  on PBS Kids (SAD)
 Barney & Friends on Sprout (SAS)
 Barney & Friends on Treehouse TV (Kanada)
 

Američke TV-serije
Dječje TV-serije